	Bezpečnostné požiadavky

	Parameter
	Min. požiadavky
	Hodnota, resp. popis naplnenia požiadavky

	Podpora a bezpečnostné aktualizácie:
	Multifunkčné zariadenia, súvisiaci softvér, čítačky kariet a integračné komponenty musia byť výrobcom podporované počas celej doby poskytovania služby. Poskytovateľ je povinný zabezpečiť dostupnosť bezpečnostných aktualizácií počas celej doby trvania zmluvy vrátane prípadne uplatnenej opcie.
	vyplní uchádzač
	Šifrovanie a ochrana riešenia:
	Dodané riešenie musí podporovať šifrovanú komunikáciu pri správe, monitoringu a prenose údajov, šifrovanie dát uložených v zariadení, ak zariadenie ukladá používateľské dáta alebo tlačové úlohy, bezpečné mazanie používateľských dát, secure boot alebo kontrolu integrity firmvéru, TPM alebo ekvivalentnú ochranu kryptografických kľúčov, whitelisting alebo ekvivalentnú ochranu proti spusteniu neautorizovaného kódu a auditné/logovacie mechanizmy pre administrátorské prístupy a vybrané bezpečnostne relevantné udalosti.
	vyplní uchádzač
	Bezpečné mazanie dát a demontáž diskov:
	Pri odvoze, výmene, premiestnení alebo vyradení zariadenia poskytovateľ zabezpečí bezpečné vymazanie všetkých používateľských dát objednávateľa. Ak zariadenie obsahuje pevný disk, SSD alebo iné interné pamäťové médium, poskytovateľ ho z multifunkčného zariadenia demontuje a protokolárne odovzdá objednávateľovi, ak sa zmluvné strany nedohodnú inak.
	vyplní uchádzač
	Mazanie dát na žiadosť:
	Poskytovateľ zabezpečí bezpečné vymazanie všetkých používateľských dát Objednávateľa zo zariadenia na žiadosť Objednávateľa aj pri zmene umiestnenia multifunkčného zariadenia.
	vyplní uchádzač
	Hlásenie a mitigácia zraniteľností:
	Poskytovateľ je povinný bezodkladne informovať objednávateľa o bezpečnostných zraniteľnostiach, ktoré sa týkajú dodaného riešenia a môžu mať vplyv na dôvernosť, integritu alebo dostupnosť dát a služieb objednávateľa. Súčasťou oznámenia musí byť návrh spôsobu odstránenia alebo mitigácie zraniteľnosti.
	vyplní uchádzač
	Zákaz nepodporovaných komponentov:
	Poskytovateľ nesmie počas trvania zmluvy prevádzkovať alebo používať komponenty riešenia, ktoré nie sú výrobcom podporované alebo pre ktoré nie sú dostupné bezpečnostné aktualizácie, ak by ich používanie predstavovalo bezpečnostné alebo prevádzkové riziko pre objednávateľa.
	vyplní uchádzač
	Uchádzač vyplní stĺpec „Hodnota, resp. popis naplnenia požiadavky“. Pri každom parametri slovne s objektívnym vyjadrením uvedie popis splnenia požadovaných parametrov, resp. min. požiadaviek




